1978R0890 — ET — 18.12.2004 — 012.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:





Muudetud:

A1 Kreeka ühinemisakt L 291 17 19.11.1979







(*) Käesolevat akti ei ole eesti keeles avaldatud.









▼B

KOMISJONI MÄÄRUS (EMÜ) nr 890/78,

28. aprill 1978,

milles sätestatakse humala sertifitseerimise üksikasjalikud eeskirjad







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, ( 1 ) viimati muudetud määrusega (EMÜ) nr 1170/77, ( 2 ) eriti selle artikli 2 lõiget 5, ning arvestades, et: ning arvestades, et: komisjoni 19. juuli 1977. aasta määruses (EMÜ) nr 1784/77 sätestatakse humala sertifitseerimise üldeeskirjad ( 3 ); sertifitseerimismenetluse suures osas ühtlase kohaldamise tagamiseks liikmesriikides on vaja täpsustada sertifitseerimisele kuuluvad tooted, asjaomased toimingud ja erinevates nimetatud toodetega seotud dokumentides antav teave; humalakäbide kontrollimise võimaldamiseks peaks sertifitseerimisega kaasnema üksiktootja või tootjate ühendusse kuuluva tootja poolt allkirjastatud deklaratsioon; kõnealune dokument peaks sisaldama teavet, mis võimaldab humalad kindlaks teha nende sertifitseerimiseks esitamise hetkest kuni sertifikaadi väljaandmiseni; selleks et määrata kvaliteedinõuded, millele turustamiseks heakskiidetud humalad peavad vastama, tuleb arvesse võtta niiskusesisaldust ja võõrkehade sisaldust; pidades silmas ühenduse humala kvaliteedist tulenevat mainet, tuleks aluseks võtta olemasolevad tavapärased äritehingute protseduurid; liikmesriikidel tuleks lasta valida humala niiskusesisalduse kontrollimise meetod; kasutatavad meetodid peavad siiski andma võrreldavaid tulemusi; vaidluse korral tuleb kasutada mõnda ühenduse meetodit; selleks et võtta arvesse teatavate ühenduse alade praeguseid kaubandustavasid, tuleks määratleda seemnetega ja seemneteta turustatav humal ja sätestada asjakohase kande tegemine sertifikaati; tagamaks, et kasutajatel on täpsed andmed turustatavate toodete päritolu ja omaduste kohta, tuleks sätestada pakendite tähistamise ja sertifikaatide nummerdamise üldeeskirjad; tuleks sätestada, et töötlemata kujul sertifitseeritud humalast valmistatud humalat võib sertifitseerida üksnes juhul, kui töötlemine toimub suletud töötlemisringis; kui kõnealused toimingud leiavad aset sertifitseerimiskeskustes või -ladudes, tuleks järgmiste sertifitseerimiste menetlust lihtsustada; järgmist sertifitseerimismenetlust tuleks lihtsustada ka juhul, kui toote pakendit muudetakse ametliku järelevalve all ilma toote töötlemiseta; määruse (EMÜ) nr 1784/77 artikli 1 lõike 1 teise lõiguga nähakse ette, et sertifitseerimisest vabastatud toodete suhtes tuleks kohaldada kontrollimenetlust; kõnealune kontrollimenetlus peab tagama nii selle, et kõnelused tooted ei ohusta sertifitseeritud toodete tavapäraseid turustamistavasid, kui ka selle, et kõnealused tooted sobivad nende deklareeritud otstarbeks ja et neid kasutavad üksnes isikud, kellele tooted on saadetud; kõnealuse kontrollimenetluse läbiviimine tuleks usaldada sertifitseerimise eest vastutavatele asutustele; käesoleva määrusega ettenähtud meetmed on kooskõlas humalaturu korralduskomitee arvamusega, ON VASTU VÕTNUD KÄESOLEVA MÄÄRUSE:







▼M9

Artikkel 1

a) töötlemata humal – humal, mida on kuivatatud ja pakitud vaid korra;

b) töödeldud humal – humal, mis on lõplikult kuivatatud ja pakitud;

c) seemnetega humal – humal, mille seemnesisaldus on suurem kui 2 % massist;

d) seemneteta humal – humal, mille seemnesisaldus ei ületa 2 % massist;

e) isomeeritud humalaekstrakt – ekstrakt, milles alfahapped on peaaegu täielikult isomeeritud;

f) isomeeritud humalapulber – pulber, milles alfahapped on peaaegu täielikult isomeeritud;

g) uued isomeeritud humalatooted – tooted, milles alfahapped on peaaegu täielikult isomeeritud ja mille komponente on suuremal või vähemal määral (vastavalt alfahappe transformeerimise etapile ja transformeerimise tingimustele) muudetud või mille komponendid on lõpptootest tahtlikult kõrvaldatud;

h) pitseerimine – pakendi sulgemine ametliku järelevalve all nii, et pakendi avamisel sulgemisvahendid rikutakse;

i) suletud töötlemisring – humala valmistamis- või töötlemisprotsess, mis viiakse läbi ametliku järelevalve all nii, et humalaid või töödeldud tooteid ei ole võimalik kõnealuse toimingu jooksul lisada või kõrvaldada; suletud töötlemisring algab pakendatava või töödeldava humala või humalatoote pitseeritud pakendi avamisega ja lõpeb töödeldud humala või humalatoote pakendi pitseerimisega;

j) partii – hulk pakendeid, mis sisaldavad humalat või humalast saadud samade omadustega tooteid ja mille on esitanud sertifitseerimiseks samal ajal sama üksiktootja või tootjate ühendusse kuuluv tootja või sama töötleja.

▼B

Artikkel 2

1. Igale sertifitseerimiseks esitatud humalakäbide partiile lisatakse tootja poolt allkirjastatud kirjalik deklaratsioon, milles märgitakse:

— tootja nimi ja aadress,

— saagiaasta,

— sort,

— tootmiskoht,

— katastritunnus või vastav ametlik märge,

— partiisse kuuluvate pakendite arv.

2. Kõnealune deklaratsioon saadab humalapartiid kogu töötlemise või segamise vältel ning igal juhul kuni sertifikaadi väljaandmiseni.

Artikkel 3

1. Kõik sertifitseerimiseks esitatud humalakäbid peavad vastama määruse (EMÜ) nr 1696/71 artikli 1 lõike 3 punktis a sätestatud määratlusele ja käesoleva määruse I lisas sätestatud turustamise miinimumnõuetele.

2. Humala niiskusesisalduse puhul kontrollitakse turustamise miinimumnõuete järgimist ühel II lisa B osas kirjeldatud meetodil. Kontrollasutus peab II lisa B osa punktis 2 kirjeldatud meetodid siiski heaks kiitma ja kõnealustel meetoditel saadud tulemuste standardhälve võib olla maksimaalselt 2,0. Vaidluse korral kontrollitakse kõnealuste nõuete järgimist II lisa B osa punktis 1 kirjeldatud meetodil.

Liikmesriigid teatavad komisjonile meetodid, mida nad kasutavad.

3. Muude turustamise miinimumnõuete kui niiskusesisalduse järgimist kontrollitakse tavapäraste kaubandustavade kohaselt. Vaidluse korral tuleb siiski kasutada II lisa C osas kirjeldatud meetodit.

Artikkel 4

Artiklis 3 nimetatud ning II lisa B osa punktis 1 ja II lisa C osas kirjeldatud kontrollimeetodite kohaldamiseks võetakse proove järgmiselt:

a) proov võetakse igast partiist vähemalt ühest pakendist kümne pakendi kohta ja igal juhul vähemalt kahest sama partii pakendist;

b) proovid võetakse ja neid käsitletakse II lisa A osas kirjeldatud meetodil.

Artikkel 5

Määruse (EMÜ) nr 1784/77 artiklis 5 nimetatud sertifikaadis on vastavalt vajadusele märge “seemnetega humal” või “seemneteta humal”.

▼M12

Artikkel 5a

Määruse (EMÜ) nr 1784/77 artiklis 5 osutatud sertifikaat kannab vähemalt ühte IIa lisas loetletud märgetest, mille lisab asutus, mis on pädev sertifitseerimist läbi viima.

▼B

Artikkel 6

1. Määruse (EMÜ) nr 1784/77 artiklis 5 osutatud sertifitseerimise viitenumber koosneb koodidest, mis tähistavad vastavalt III lisale sertifitseerimiskeskust, liikmesriiki, saagikoristusaastat ja asjakohast partiid.

2. Kõnealune number on kõigi sama partii pakendite puhul sama.

▼M11

3. Liikmesriigid edastavad komisjonile enne 1. septembrit 1978 loetelu sertifitseerimiskeskustest ja igale keskusele antud koodist.

Kreeka, Hispaania, Portugali ja Austria puhul edastatakse see teave ühinemisele järgneva neljanda kuu lõpuks.

▼M12

Tšehhi Vabariik, Eesti, Küpros, Läti, Leedu, Ungari, Malta, Poola, Sloveenia ja Slovakkia edastavad kõnealused loetelud enne 1. jaanuari 2005.

▼M11

Kõnealuste keskuste ja nende numberkoodide loetelu avaldatakse Euroopa Ühenduste Teatajas. Igal aastal avaldatakse ajakohastatud loetelu.

▼B

Artikkel 7

Määruse (EMÜ) nr 1784/77 artikli 1 lõikes 2 osutatud tähistus kantakse vastavalt IV lisale järelevalve all ja pärast pitseerimist sellele pakendile, milles toode turustatakse.

Artikkel 8

1. Töötlemata kujul sertifitseeritud humalast toodetud töödeldud humalat võib sertifitseerida üksnes juhul, kui töötlemine toimus suletud töötlemisringis.

2. Kui humal töödeldakse sertifitseerimiskeskuses või -laos:

a) antakse sertifikaat välja pärast töötlemist;

b) tuleb algupärasele töötlemata humalale lisada artiklis 2 nimetatud deklaratsioon.

3. Algupärase humala partiile antakse number igal juhul enne töötlemist. See number peab olema töödeldud humala sertifikaadil.

4. Sertifitseerimiseks peavad määruse (EMÜ) nr 1784/77 artiklis 7 osutatud humalast valmistatud tooted olema toodetud suletud töötlemisringis.

▼M9

5. Suletud töötlemisringi võib viia ainult määruse (EMÜ) nr 1784/77 artiklis 7 osutatud sertifitseeritud humalat ja humalatooteid, välja arvatud V lisas sätestatud ained. Neid võib viia ainult sellisel kujul, millisel nad on sertifitseeritud.

6. Kui süsinikdioksiidi kasutamisel saadud ekstraktide töötlemine on tehnilistel põhjustel vaja suletud töötlemisringis katkestada, pitseerivad määruse (EMÜ) nr 1784/77 artikli 1 lõikes 6 osutatud ametiasutused või talitused pakendi, milles on töötlemise katkestamise hetkel saadud vahesaadus. Töötlemise jätkumise korral võivad pitseri eemaldada ainult eespool nimetatud esindajad.

▼M8

Artikkel 8a

1. Humalatoodete tootmise puhul peavad artikli 8 lõikes 6 osutatud ametiisikud kohal olema alati, kui töötlemine toimub. Nad teostavad järelevalvet igas töötlemise etapis, st töödeldavat humalat või humalatoodet sisaldava pitseeritud pakendi avamisest kuni humalatoote pakkimise, pitseerimise ja märgistamise lõpetamiseni. Lubatakse ajutiselt puududa, kui tehniliste vahenditega on võimalik tagada, et täidetakse käesoleva määruse sätteid.

2. Enne töötlemissüsteemis järgmise partii juurde asumist kontrollivad artikli 8 lõikes 6 osutatud esindajad, kas töötlemissüsteem on tühi vähemalt ulatuses, mis on vajalik kahe eri partii osade segunemise vältimiseks. Kui humal, humalatooted, humalajäägid või muud humalast saadud tooted jäävad tootmissüsteemi osadesse, nt segamis- või konserveerimisanumatesse, kui töödeldakse teise partii humalat, tuleb need osad sobiva tehnilise vahendi abil ja ametliku järelevalve all töötlemissüsteemist lahti ühendada. Osad võib töötlemissüsteemi külge tagasi ühendada üksnes ametliku järelevalve all. Füüsiline side kontsentreeritud ja kontsentreerimata humalapulbri töötlemistsüklite vahel ei ole lubatud, kui kumbki tsüklitest käib.

3. Humalatöötlemisettevõtete käitajad esitavad artikli 8 lõikes 6 osutatud esindajatele ja määruse (EMÜ) nr 1784/77 artikli 1 lõikes 6 määratletud tähenduses sertifitseerimissüsteemile vastavuse tagamise eest vastutavate riiklike ametiasutuste esindajatele kõik andmed töötlemisettevõtte tehnilise ülesehituse kohta.

4. Humalatöötlemisettevõtete käitajad peavad täpset registrit töödeldud humalate kogutoodangu kohta. Iga töödeldava humalapartii puhul koostatakse register, mis sisaldab andmeid kasutatava ja töödeldud toote massi, jäätmete, sealhulgas humalajääkide, muude eraldunud ainete ja eeldatava niiskusekao kohta. Kasutatava toote puhul peab register sisaldama ka määruse (EMÜ) nr 1784/77 artikli 5 lõike 1 punktis b osutatud näitajat kõigi asjakohaste humalasaadetiste ja humalasortide kohta. Kui samas partiis on mitu sorti, tuleb registris kajastada nende masside vastavad osad. Töödeldud toote puhul tuleb samuti registrisse märkida sort või, kui töödeldud toode on segu, koostise sortide kaupa. Kõik massid võib ümardada kilogrammideni.

5. Kogutoodangu register koostatakse artikli 8 lõikes 6 osutatud esindajate järelevalve all ning allkirjastatakse nende poolt kohe pärast partii töötlemise lõpetamist. Töötlemisettevõtte käitaja säilitab registreid vähemalt kolm aastat.

6. Sertifitseerimissüsteemile vastavuse tagamise eest vastutavate ametiasutuste esindajad viivad korrapäraselt ja eelneva teatamiseta läbi pistelisi kontrolle humalatöötlemisettevõtete ruumides. Kontrolli raames jälgitakse: artikli 8 lõikes 6 osutatud esindajate tööd, sertifitseeritud toodete õigsust, humalatega kaasas olevaid sertifikaate ja eespool esitatud lõikes 4 osutatud registreeritud kogutoodangut. Aasta jooksul viiakse läbi vähemalt viis kontrolli humalatöötlemisettevõtte kohta.

7. Iga aasta 30. juuniks esitavad liikmesriigid komisjonile andmed kõnealusele kuupäevale eelnenud aasta jooksul seoses sertifitseerimisega võetud järelevalvemeetmete sageduse, tüübi ja tulemuste kohta.

8. Kui leitakse, et humalatoodete valmistamisel on kasutatud komponente, mis ei ole lubatud, või kui komponendid ei vasta määruse (EMÜ) nr 1784/77 artiklis 5 loetletud sertifikaadis esitatud teabele, ning kui see on käsitatav ettevõtte käitaja või töötajate tahtliku tegevuse või tõsise rikkumisena, võtab asjaomane liikmesriik sellelt töötlemisettevõttelt sertifitseerimiskeskusena tegutsemise loa. Luba ei või taastada vähemalt 12 kuu jooksul pärast selle äravõtmist. Ettevõtte käitaja taotlusel antakse luba tagasi hiljemalt kahe või tõsistel juhtudel kolme aasta pärast alates selle äravõtmisest.

▼B

Artikkel 9

1. Ringluses olevate humalapulbrite ja humalaekstraktide pakendit ei tohi määruse (EMÜ) nr 1784/77 artikli 1 lõikes 5 määratletud tähenduses muuta, välja arvatud juhul, kui seda tehakse ametliku järelevalve all.

2. Kui eelmises lõikes nimetatud pakendi muutmine toimub toodet töötlemata, hõlmab uus sertifitseerimine üksnes:

— uue pakendi tähistamist,

— kõnealust tähistamist ja pakendi muutmist käsitlevat märget originaalsertifikaadil.

▼M1

Artikkel 9a

Pärast sertifitseeritud partii osadeks jagamist peab ühenduse territooriumil edasimüümise korral olema toodetega kaasas müüja koostatud kaubaarve või äridokument, millel on märgitud sertifikaadi number ja väljaandnud asutuse nimi. Kaubaarvel või äridokumendil peab olema märgitud ka järgmine sertifikaadilt pärit teave:

a) humalakäbide puhul: — toote nimetus, — brutokaal ja/või netokaal, — tootmiskoht, — saagiaasta, — sort;

b) humalatoodete puhul eespool nimetatud teave ning töötlemise koht ja kuupäev.

▼B

Artikkel 10

►M9 Määruse (EMÜ) nr 1784/77 artikli 1 lõike 1 punktides a–f nimetatud tooteid kontrollitakse järgmiselt: ◄

a) õlletehase maal koristatud ning selle poolt töötlemata või töödeldud kujul kasutatud humala puhul: — saadab õlletehas iga saagi puhul enne 1. novembrit määruse (EMÜ) nr 1784/77 artikli 1 lõikes 6 nimetatud kontrolliasutusele deklaratsiooni kasvatatavate sortide, koristatud koguste ja tootmiskohtade kohta ning istutusalade kohta koos katastritunnuse või vastavate ametlike märgetega, — ei nõuta täiendavat kontrolli, kui õlletehas ise töötleb humala või kasutab seda töötlemata kujul. Kõikidel muudel juhtudel kontrollitakse humalat punktis c kirjeldatud viisil, välja arvatud punkt 5;

▼M9

b) VI lisas loetletud isomeeritud humalaekstraktide, isomeeritud humalapulbri ja uute isomeeritud humalatoodete puhul teatab töötleja igal aastal hiljemalt 31. detsembriks kontrolliasutusele toodetud ja turustatud kogused. Pakendil peab olema märge “isomeeritud humalaekstrakt”, “isomeeritud humalapulber” või “uus isomeeritud humalatoode” ja üksikasjad massi või mahu, algse sordi ja kasutatud toote ning selle protsendi kohta;

▼B

c) humalast saadud toodete puhul, mida on töödeldud lepingu alusel õlletehase nimel ja mida kasutab õlletehas ise, annab sertifitseerimisasutus humala saabumisel töötlemisettevõttesse dokumendi, kuhu märgitakse töötlemise jooksul vähemalt järgmised üksikasjad: 1. lepingu viiteandmed, 2. vastuvõttev õlletehas, 3. töötlemisettevõte, 4. töödeldud toote kirjeldus, 5. algupärase humala sertifikaadi või vastavustunnistuse viitenumber, 6. töödeldud toote mass. Kõnealusele dokumendile antakse viitenumber, mis peab olema samuti märgitud pakendile. Humalasegude puhul tuleb dokumendile ja pakendile lisada järgmine täiendav märge: “Humalasegu oma tarbeks; turustamine keelatud”;

▼M9

d) humala ja humalatoodete puhul, mis on pakitud väikepakenditesse müügiks üksikisikutele omaks tarbeks, ei tohi pakendi mass ületada: — käbide või pulbri puhul 1 kilogrammi, — ekstrakti, pulbri ja uute isomeeritud toodete puhul 300 grammi. Toote kirjeldus ja mass peavad olema märgitud pakendile.

▼M11

Artikkel 11

Liikmesriigid edastavad komisjonile enne 1. septembrit 1978 loetelu määruse (EMÜ) nr 1784/77 artikli 6 lõikes 1 osutatud tootmisaladest või -piirkondadest.

Kreeka, Hispaania, Portugali ja Austria puhul edastatakse see teave ühinemisele järgneva neljanda kuu lõpuks.

▼M12

Tšehhi Vabariik, Eesti, Küpros, Läti, Leedu, Ungari, Malta, Poola, Sloveenia ja Slovakkia edastavad kõnealused loetelud enne 1. jaanuari 2005.

▼B

Artikkel 12

Käesolevat määrust kohaldatakse alates 1. augustist 1978.

Käesolev määrus on tervikuna siduv ja vahetult kohaldatav kõikides liikmesriikides.

▼M4









I LISA

HUMALAKÄBIDE TURUSTAMISE MIINIMUMNÕUDED







Omadused Kirjeldus Maksimumsisaldus (massiprotsentides) Töödeldud humal Töötlemata humal a Niiskus Veesisaldus 12 14 b Lehed ja varred Väänlate lehetükid, väänlad; lehe või humalakäbi raagusid loetakse varteks, kui need on vähemalt 2,5 cm pikkused 6 6 c Humalajäägid Masinaga koristamisest tulenevad väikesed osakesed, mille värv varieerub tumerohelisest mustani ja ►M6 mis üldjuhul ei ole pärit humalakäbist; märgitud maksimumsisaldused võivad kuni 2 % ulatuses massist sisaldada muude kui sertifitseeritavate humalasortide osakesi ◄ . 3 4 d Seemneteta humala puhul seemnesisaldus Humalakäbi küpsed viljad 2 2

▼B









II LISA

A. PROOVIVÕTUMEETOD

Humalakäbidest proovide võtmiseks niiskusesisalduse ja vajaduse korral võõrkehade sisalduse määramiseks kasutatakse järgmist menetlust:

1. Proovivõtmine

a) Pakitud humal Artiklis 4 täpsustatud pakendite koguarvust võetakse pakendite massile vastav kogus humalat. Tuleks võtta piisavalt proove, et humalakäbide kogus oleks pakendit esindav.

b) Lahtine humal Võtta võrdsed kogused humalakuhja 5–10 kohast, nii pinnalt kui eri sügavuselt. Asetada proovid võimalikult ruttu mahutisse. Kiire riknemise vältimiseks peab humalakogus olema piisavalt suur, et seda oleks võimalik mahuti sulgemisel tihedalt kokku suruda. Proov peab kaaluma vähemalt 100 g.

2. Segamine

Proove tuleb hoolikalt segada, et need esindaksid partiid.

3. Osaproovide võtmine

Pärast segamist võtta üks või mitu esindavat proovi ja asetada need vee- ja õhukindlasse metall- või klaaspurki, välja arvatud juhul, kui kontrollitakse üksnes võõrkehade sisaldust.

4. Proove tuleb säilitada külmas, välja arvatud vedamise ajal. Tuleks hoolitseda selle eest, et proovide temperatuur tõuseks toatemperatuurile enne mahuti avamist uurimise või analüüsimise jaoks.

B. HUMALA NIISKUSESISALDUSE KONTROLLIMISE MEETOD

1. Meetod (i)

Niiskusesisalduse proovid ei tohiks olla jahvatatud. On oluline, et proovid puutuksid õhuga kokku üksnes niivõrd, kuivõrd see on vajalik nende võtmiseks mahutist ja panemiseks kaanega kaalumisanumasse.

Seadmed

Kaalud, mille tundlikkus on 0,005 g.

Temperatuurile 105–107 °C seatud elektriline kuivatuskapp (kapi tõhusust tuleb kontrollida vasksulfaattesti abil).

Metallkarbid, mille läbimõõt on 70–100 mm, sügavus 20–30 mm ja millel on tihedalt suletavad kaaned.

Tavaline eksikaator, mis sobib karpide mahutamiseks ja mis sisaldab sellist kuivatusainet nagu indikaatori omadustega silikageel.

Meetod

Asetada 3–5 g humalat karpi ja sulgeda kaas enne kaalumist. Kaaluda võimalikult ruttu. Eemaldada kaas ja asetada karp täpselt üheks tunniks kuivatuskappi. Panna kaas tagasi, asetada karp vähemalt 20 minutiks eksikaatorisse jahtuma ja seejärel kaaluda.

Arvutamine

Arvutada massi kadu humala algmassi protsendina. Üksiku määramise suurim lubatud kõrvalekalle on 1 %.

2. Meetod (ii)

Meetod, milles kasutatakse elektroonilist kaalu, mis kuivatab humala infrapunakiirguse või kuuma õhuga, või elektrilist mõõtmisseadet, mis näitab võetud proovi niiskusastme skaalal.

C. VÕÕRKEHADE SISALDUSE KONTROLLIMISE MEETOD

▼M4

1. Lehtede, varte ja jääkide sisalduse määramine

Sõeluda 2 mm avadega sõelaga viis 100-grammist proovi. Koguda lupuliin, jäägid ja seemned ning eraldada seemned käsitsi. Panna proovid kõrvale. Kallata 2 mm avadega sõela sisu 10 mm avadega sõela ja sõeluda uuesti.

Humalakäbid, lehed, varred ja võõrkehad kogutakse sõelalt käsitsi, käbilehed, seemned, lupuliinijäägid, mõned lehed ja varred lähevad läbi sõela. Kõik see sorteeritakse käsitsi ja jagatakse järgmistesse rühmadesse:

1. Lehed ja varred

2. Humal (käbilehed, humalakäbid ja lupuliin)

3. Jäägid

4. Seemned.

▼M7

Jääke ja lupuliini on äärmiselt raske teineteisest puhtalt eraldada. Jääkide ja lupuliini suhteliste osakaalude kindlaksmääramine on siiski võimalik, kasutades sõela, mille võrgusilma suurus on 0,8 millimeetrit.

Lupuliini osakaalu hindamisel tuleks arvesse võtta, et lupuliini tihedus on jääkide tihedusest neli korda suurem.

▼M4

Eri rühmad kaalutakse ja määratakse iga rühma osakaal esialgse proovi massi suhtes.

▼B

2. Seemnete sisalduse määramine

Asetada 25grammine proov kaanega metallkarpi ja kuumutada kuivatuskapis kleepuva vaigu neutraliseerimiseks kaks tundi 115 °C juures.

Mähkida kuivatatud proov jämedakoelisse puuvillasesse riidesse ning hõõruda tugevalt või kloppida mehaaniliselt, et eraldada humalast seemned. Eraldada kuivatatud ja hästi peenestatud humal jahvatusmasina või 1 mm avadega metallsõela abil seemnetest.

Eraldada allesjäänud osad seemnetest, kasutades smirgelpaberiga kaetud kaldpinda või mis tahes muud meetodit, mis annab sama tulemuse, s.o eraldab seemnetest varred ja muud ained.

Kaaluda seemned ja määrata seemnete osakaal esialgse proovi massi suhtes.

▼M12









LISA IIa

ARTIKLIS 5A OSUTATUD MÄRKED

— [hispaania keeles] Producto certificado — Reglamento (CEE) no 890/78,

— [tšehhi keeles] Ověřený produkt – Nařízení (EHS) 890/78,

— [taani keeles] Certificeret produkt — Forordning (EØF) nr. 890/78,

— [saksa keeles] Zertifiziertes Erzeugnis — Verordnung (EWG) Nr. 890/78,

— [eesti keeles] Sertifitseeritud produkt – Määrus (EMÜ) nr 890/78,

— [kreeka keeles] Πιστοποιημένο προϊόν — κανονισμός (ΕΟΚ) αριθ. 890/78,

— [inglise keeles] Certified product — Regulation (EEC) No 890/78,

— [prantsuse keeles] Produit certifié — Règlement (CEE) no 890/78,

— [itaalia keeles] Prodotto certificato — Regolamento (CEE) n. 890/78,

— [läti keeles] Sertificēts produkts – Reglaments (EEK) Nr. 890/78,

— [leedu keeles] Sertifikuotas produktas – Reglamentas (EEB) Nr. 890/78,

— [ungari keeles] Minősített termék – 890/78/EGK rendelet,

— [malta keeles] Prodott Iccertifikat — Regolament (KEE) Nru 890/78,

— [hollandi keeles] Gecertificeerd product — Verordening (EEG) nr. 890/78,

— [poola keeles] Produkt certyfikowany — Rozporządzenie (EWG) Nr 890/78,

— [portugali keeles] Produto certificado — Regulamento (CEE) n.o 890/78,

— [sloveeni keeles] Certificiran pridelek – Uredba (EGS) št. 890/78,

— [slovaki keeles] Certifikovaný výrobok – Nariadenie (EHS) č. 890/78,

— [soome keeles] Varmennettu tuote – Asetus (ETY) N:o 890/78,

— [rootsi keeles] Certifierad produkt – Förordning (EEG) nr 890/78.

▼B









III LISA

KODEERIMINE JA SERTIFIKAADI VIITENUMBRI OSADE JÄRJESTUS

1. Sertifitseerimiskeskus

Liikmesriikide edastatud number vahemikus 0–100.

▼M12

2. Sertifitseerimist teostavad liikmesriigid

BE Belgia

CZ Tšehhi Vabariik

DK Taani

DE Saksamaa

EE Eesti

EL Kreeka

ES Hispaania

FR Prantsusmaa

IE Iirimaa

IT Itaalia

CY Küpros

LV Läti

LT Leedu

LU Luksemburg

HU Ungari

MT Malta

NL Madalmaad

AT Austria

PL Poola

PT Portugal

SI Sloveenia

SK Slovakkia

FI Soome

SE Rootsi

UK Ühendkuningriik.

▼B

3. Saagikoristusaasta

Saagikoristusaasta kaks viimast numbrit.

4. Partii kindlakstegemine

Sertifitseerimisasutuse poolt partiile antud number (nt 12 B 77 170225).









IV LISA

PAKENDITE TÄHISTAMINE

Tähistamine toimub sõltuvalt pakendi liigist järgmiselt:

a) suurteks või väikesteks pallideks pakendatud humalakäbid: — trükkides pakendile;

b) pakendites humalapulber: — trükkides pakendile;

c) metalltoosides humalapulber või humalaekstrakt: — trükkides toosile või pressides metalli;

d) pitseeritud pakend, mis sisaldab pulbristatud ekstrakti pakendite või tooside partiid: — trükkides pitseeritud pakendile ►M7 ja igale pitseeritud pakendis sisalduvale pulbri või ekstrakti pakendile või toosile ◄ .

▼M8









V LISA

Humalaekstraktide standardimisel lubatud ained:

1. glükoosisiirup;

2. kuuma vee abil humalast valmistatud ekstrakt.

▼M9









VI LISA

TURUL OLEVAD VÕI TURUVALMIS ISOMEERITUD HUMALATOOTED – NOVEMBER 1992







Toode Protsess Otstarve Isomeeritud graanulid Tavaline rühma 90 kuuluv pulber, mis on segatud metallioksiidiga (tavaliselt magneesium), granuleeritud ja aeglaselt madalal temperatuuril soojendatud Standardsete humalagraanulite asendamisel keedukatlas või hiljem keedukatlasse lisamiseks Ekstrudaat (ekstrudeeritud humalapulber) Tavaline pulber, mis on segatud metallkarbonaadi, -oksiidi või -hüdroksiidiga (või nende segudega), pressitakse läbi ekstruuderi (lühikest aega kõrgel rõhul ja temperatuuril) Nagu isomeeritud graanulite puhul Stabiliseeritud graanulid Nagu isomeeritud graanulite puhul, kuid ilma soojendamiseta Nagu isomeeritud graanulite puhul Keedukatla isomeeritud ekstraktid (sealhulgas PIKE, MIKE, IKE, IRE) Üldiselt tavalised (enamasti CO2) ekstraktid, mis on segatud metalloksiidi, -hüdroksiidi või -karbonaadiga, (või nende segudega) ja mida kuumutatakse või hoitakse surve all (või mõlemat). Mõne toote puhul eraldatakse lõppsegust metalliioonid ja metallisoolad Standardsete humalagraanulite asendamisel keedukatlas või hiljem keedukatlasse lisamiseks Järelkäärimine – isomeeritud ekstraktid Humalaekstraktid, mida on puhastatud ja töödeldud nagu eespool kirjeldatud, et saada suhteliselt puhas isomeeritud alfahape (üldiselt isomeeritud alfahapete leelismetallide (tavaliselt kaaliumi) soolade kujul) Õlle mõruduse taseme lõplikuks kohandamiseks ilma, et see mõjutaks muid õlle maitse ja lõhna nüansse Järelkäärimine – redutseeritud isomeeritud humalaekstraktid Puhastatud humalaekstraktid, mida on keemiliselt redutseeritud ja töödeldud nagu eespool kirjeldatud, et saada suhteliselt puhas redutseeritud isomeeritud toode Õlle mõruduse taseme kontrollimiseks, kaitsmiseks päikesemaitse eest ja vahu stabiilsuse suurendamiseks ilma, et see mõjutaks muid õlle maitse ja lõhna nüansse